Document ID: 31997R2509

KOMMISSIONENS FORORDNING (EF) Nr. 2509/97 af 15. december 1997 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved forordning (EF) nr. 2308/97 (2), særlig artikel 9, og
ud fra følgende betragtninger:
I forordning (EØF) nr. 2658/87, som ændret ved Kommissionens forordning (EF) nr. 1359/95 (3), var afgrænsningen mellem varer under KN-kode 2106 og KN-kode 2208 10 00 baseret på, om deres alkoholindhold var over eller under 0,5 % vol.;
ved ændring af Det Harmoniserede System den 1. januar 1996 blev »sammensatte alkoholholdige tilberedninger af den art, der anvendes til fremstilling af drikkevarer« flyttet fra position 2208 til position 2106 og 3302;
det er formålstjenligt at genindføre afgrænsningen mellem »sammensatte alkoholholdige tilberedninger (undtagen tilberedninger på basis af lugtstoffer) af den art, der anvendes til fremstilling af drikkevarer« af KN-kode 2106 90 20 med et alkoholindhold på over 0,5 % vol. og sådanne tilberedninger med et alkoholindhold på 0,5 % vol. eller derunder;
bestemmelserne i denne forordning er i overensstemmelse med udtalelse fra Toldkodeksudvalgets Gruppe for Told- og Statistiknomenklaturen -
UDSTEDT FØLGENDE FORORDNING:
Artikel 1
Kapitel 21 i den kombinerede nomenklatur, der er bilag til forordning (EØF) nr. 2658/87, ændres som følger:
- Følgende indsættes som supplerende bestemmelse 4:
»4. Ved »sammensatte alkoholholdige tilberedninger (undtagen tilberedninger på basis af lugtstoffer) af den art, der anvendes til fremstilling af drikkevarer« (pos. 2106 90 20) forstås tilberedninger med et alkoholindhold på over 0,5 % vol.«
- Bestemmelse 4 og 5 omnummereres som henholdsvis bestemmelse 5 og 6.
Artikel 2
Denne forordning træder i kraft på enogtyvendedagen efter dens offentliggørelse i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. december 1997.

Labels: 3
17